ประจำเดือนมาไม่ปกติมาหลายปีแล้วค่ะ เริ่มมีประจำเดือนตั้งแต่ม.1 ตอนนี้อยู่ปี1ค่ะ บางทีก็ขาดสามเดือน สองเดือน เดือนนึง เคยมากสุดขาดประมาณ6เดือนเลยค่ะ พยายามไม่เครียด แต่ก็เครียดอยู่ดีค่ะบางที ล่าสุดมาวันที่ 4มกราค่ะ นี้17กุมภาแล้ว ยังไม่มาเลยค่ะ
สวัสดีค่ะ ประจำเดือนมาไม่สม่ำเสมอ อาจจะเกิดจาก มีถุงน้ำหลายใบในรังไข่ มีการทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน การมีพังผืดในมดลูก ถ้าเคยขูดมดลูก ความเครียด โรคไทรอยด์ น้ำหนักตัวที่มากหรือน้อยผิดปกติ เป็นต้นควรไปพบสูตินรีแพทย์เพื่อหาสาเหตุที่แน่ชัดต่อไปการดูแลตัวเองเบื้องต้น ให้จดวันที่มีประจำเดือนไว้ไปปรึกษาสูตินรีแพทย์ ไม่ควรซื้อยาฮอร์โมนหรือยาสตรีใดๆมารับประทานหรือเหน็บช่องคลอดเอง